Az utolsó videót
Nagy Sándor hódításaival fejeztük be,
miként volt képes meghódítani
az ezen a térképen látható területek jelentős részét,
méghozzá Görögországból kiindulva, végighaladva a Közel-Keleten,
át Perzsián és eljutva India határáig.
Meghódítva Egyiptomot is.
És ahogy említettük, Nagy Sándor nagyon rövid ideig élt,
és halála után birodalma szétesett.
De ezzel egy időben egyéb hatalmak is megerősödtek
a Földközi-tenger térségében.
Főleg a rómaiak.
Rómát több évszázaddal
Nagy Sándor ideje előtt alapították,
de erre az időre kezdik elfoglalni
az Appennini-félsziget egyre nagyobb részét, itt,
amit mi most Itáliai-félszigetnek tekintünk.
Karthágóban szintén formálódik egy hatalom.
Itt, Észak-Afrika partvidékén.
Karthágó kezdetben egy föníciai település volt.
A föníciaiak hangjelölő betűírásukról híresek.
A föníciaiak bázisa a mai Libanon és Szíria területén volt,
kereskedelemmel foglalkoztak,
és településeik voltak szerte a Földközi-tenger térségében.
Karthágó és a karthágói hatalom vagy civilizáció ebben az időben
meglehetősen jelentős volt.
Képzeld csak el,
ha két hatalom egymáshoz közel helyezkedik el,
lehet, hogy azonos érdekeket követnek,
azonos területeket akarnak meghódítani,
vagy egymást fenyegetésnek tekintik,
akkor egymással kezdenek el hadakozni.
És ez így igaz Róma és Karthágó esetében.
És a háborúk, melyeket egymással vívtak,
a pun háborúk nevet kapták.
Ezek i. e. 264 és i. e. 146 között zajlottak.
Tehát itt vannak a pun háborúk. A pun háborúk.
És, ismétlem, sok videót fogunk készíteni a pun háborúkról,
és ezek azok a háborúk, melyekben megjelenik Hannibál,
aki ismert módon átvitte az elefántokat az Alpokon, hogy Rómát megtámadja.
És itt látjuk ezt a mi kis idővonalunkon.
A pun háborúk Karthágó és Róma között.
Csak a tisztánlátás kedvéért, ez a kis lila árnyékolás
az idővonalunkon, ez jelzi Karthágót
és a karthágói civilizációt.
Úgy is mondhatnánk, hogy a karthágói hatalmat.
És ez itt Róma.
De végül Róma győz döntő módon, és valóban képes
Karthágót megsemmisíteni, szó szerint eltörölni.
És aztán Róma egyre inkább uralkodó hatalommá
válik a mediterrán térségben, és ahogy rövidesen látni fogjuk,
jóval a mediterrán térségen kívül is.
Róma ebben az időszakban köztársaság.
És amikor köztársaságot említünk, egy bizonyos típusú
képviseletről beszélünk,
noha ez nem ugyanaz a képviseleti forma,
amire manapság gondolnánk.
A jogok megőrzésének bizonyos formájáról beszélnénk.
Ismétlem, nem ugyanarról, ahogy ma csinálnánk a dolgokat.
De ahogy eljutunk az i. e. 1. század közepéig,
találkozunk egy igen sikeres római tábornokkal.
Bizonyára hallottad már a nevét, ő Julius Caesar,
aki meg tudta ragadni a hatalmat Rómában,
aki Róma diktátorává tudott válni.
És amint megszerzi a hatalmat, elkezdi felszámolni a köztársaságot.
És még sok már dolgot tesz.
Elkezdi átalakítani a naptárt,
egy hónapot maga után júliusnak nevez el,
aztán megölik, és fogadott fia, Augustus
szerzi meg a hatalmat.
És gyakran Augustust tekintik Róma első igazi császárának,
minthogy akkorra a köztársaságnak már vége.
És ő is kap egy róla elnevezett hónapot, az augusztust.
És körülbelül ugyanebben az időben megjelenik
egy másik nagyon jelentős alak.
Jézus nyilvánvalóan jelentős alakja a vallásnak,
de ez kihat a történelemre.
Tanításai egy olyan vallás alapját képezik,
melynek a későbbiekben mélyreható következményei lesznek
a történelem és a világ további alakulásában.
És ugyan világi naptár alapján készült az idővonalunk,
amelyen időszámításunk előtti és szerinti évszámok szerepelnek
- amikor ez a videó készül, i. sz. 2016-ot írunk -,
ez egy olyan naptár világi verziója,
amely középpontját gyakorlatilag Jézus születéséhez köti.
vagy legalább is Jézus születésének közelébe helyezi.
I. e. helyett Kr. e. (Krisztus előtt) szerepelne.
I. sz. helyett Kr. u., vagy az angolban AD (Anno Domini, az Úr esztendeje latinul).
És Jézus, s ezt fontos megjegyezni, minthogy időnként
az emberek hallhatnak Jézus életéről,
és gondolhatnak a Szentföldre
és Názáretre, Jeruzsálemre, vagy bármi másra,
de fontos, hogy tudjuk, hogy abban az időben
Jézus olyan régióban született, nevelkedett, vált felnőtté és halt meg,
amely a Római Birodalomhoz része volt.
Valóban, amikor Jézus született, ami igazából nem i. e. 0 volt,
vagy, mondjuk, a 0. év, de már tudjuk,
ez i. e. 4-hez vagy Kr. e. 4-hez közel lehetett.
Tehát Jézus Augustus uralkodása idején született,
és Tiberius uralkodása idején halt meg.
Tehát az első római császárok idején élt.
Ezzel megvan az áttekintésünk
egy különösen ősi civilizációról.
A következő néhány videóban, vagy sok videóban
mélyebbre megyünk, mélyebbre ásunk ezekben a témákban,
melyekre hivatkoztunk, és remélhetőleg az utolsó néhány videó
majd magas szintű áttekintést ad a világ történéseiről
időben és térben egyaránt.